CELEX: C2005/281/57
Language: et
Date: 2005-11-12 00:00:00
Title: Kohtuasi T-348/05: 14. septembril 2005 esitatud hagi — JSC Kirovo-Chepetsky Khimichesky Kombinat v. nõukogu

12.11.2005   
            
            
               ET
            
            
               Euroopa Liidu Teataja
            
            
               C 281/31
            
         14. septembril 2005 esitatud hagi — JSC Kirovo-Chepetsky Khimichesky Kombinat v. nõukogu
   (Kohtuasi T-348/05)
   (2005/C 281/57)
   Kohtumenetluse keel: inglise
   Pooled
   
      Hageja: JSC Kirovo-Chepetsky Khimichesky Kombinat (Kirovo-Chepetsk, Venemaa) (esindajad: advokaadid B. Servais, Y. Melin)
   
      Kostja: Euroopa Liidu Nõukogu
   Hageja nõuded
   
               —
            
            
               Tühistada nõukogu 21. juuni 2005. aasta määrus (EÜ) nr 945/2005 (1), millega muudetakse määrust (EÜ) nr 658/2002, millega Venemaalt pärineva ammooniumnitraadi impordi suhtes kehtestatakse lõplik dumpinguvastane tollimaks, ja määrust (EÜ) nr 132/2001, millega kehtestatakse muu hulgas Ukrainast pärineva ammooniumnitraadi impordi suhtes lõplik dumpinguvastane tollimaks osas, milles see:
               
                           —
                        
                        
                           laiendab vastuolus algmääruse artikli 1 lõikega 1, artikli 1 lõikega 2, artikli 3 lõikega 2, artikli 4 lõikega 1 ja artikli 5 lõikega 4 olemasolevaid dumpinguvastaseid meetmeid muudele kui uurimise all olevatele toodetele; ja
                        
                     
                           —
                        
                        
                           võeti vastu, rikkudes hageja kaitseõigust ja menetlusõigusi sellega, et (i) hagejale ei võimaldatud ärakuulamist, mida ta taotles algmääruse artikli 6 lõike 5 alusel ja (ii) komisjon ei avaldanud piisavalt olulisi asjaolusid ja kaalutlusi, mille põhjal ta kavatses anda soovituse meetmete ulatuse muutmiseks, nii nagu on ette nähtud algmääruse artiklis 20 ning et ilma nende rikkumisteta oleks dumpinguvastane uurimus võinud viia teistsuguste tulemusteni; ja
                        
                     
         
               —
            
            
               mõista kohtukulud välja kostjalt.
            
         Väited ja peamised argumendid
   Hageja on Vene äriühing, mis on spetsialiseerunud ühenduse jaoks fluorplastikute, kemikaalide, ravimite, sh ammooniumnitraat- jm väetiste tootmisele. Hageja impordib ühendusse ammooniumnitraati jt väetisi.
   Hageja taotleb vaidlustatud määruse tühistamist põhjusel, et see rikub nõukogu määruse (EÜ) nr 384/96 (2) artikli 1 lõiget 1, artikli 1 lõiget 2, artikli 3 lõiget 2, artikli 4 lõiget 1 ja artikli 5 lõige 4 osas, milles see laiendab olemasolevaid dumpinguvastaseid meetmeid vaatluse all mitteolevatele toodetele.
   Lisaks väidab ta, et vaidlustatud määrus võeti vastu, rikkudes hageja kaitseõigust ja menetlusõigusi sellega, et (i) hagejale ei võimaldatud ärakuulamist, mida ta taotles nõukogu määruse (EÜ) nr 384/96 artikli 6 lõige 5 alusel ja (ii) komisjon ei avaldanud piisavalt olulisi asjaolusid ja kaalutlusi, mille põhjal ta kavatses anda soovituse meetmete ulatuse muutmiseks, nii nagu on ette nähtud määruse (EÜ) nr 384/96 artiklis 20.
   
      (1)  ELT L 160, 23.6.2005, lk 1.
   
      (2)  Nõukogu 22. detsembri 1995. aasta määrus (EÜ) nr 384/96 kaitse kohta dumpinguhinnaga impordi eest riikidest, mis ei ole Euroopa Ühenduse liikmed (EÜT L 56, 6.3.1996, lk 1).